USS Marion

An **USS ''Marion*** a oa ur [[skloup brezel]] eus an trede klasad eus an [[Union Navy]] e-kerzh [[Brezel diabarzh Stadoù-Unanet Amerika]]. Moret e oa e chanter bigi ar [[Boston Navy Yard]] d'ar 24 a viz Ebrel 1839. D'an 10 a viz Du 1839 e oa loc'het diouzh Boston evit tizhout [[Brazil]]. Aet e oa d'ar strad pa oa e porzh [[Rio de Janeiro]] e penn-kentañ 1842, met adpaket e oa bet ha distroet da Voston, hag erruet e oa eno e miz Mae er bloaz-se. Goude-se e oa bet er [[Mor Karib]], ha distroet e miz Mae 1843. E-kerzh ar bloavezhioù da heul e oa chomet e Boston ha goude-se e oa bet tro-dro aodoù Kornôg Afrika hag er [[Mor Kreizdouar]] betek 1848. Harzet e oa bet gant ar vag *Casket*, ur vag sklaverezh, nepell diouzh [[Kabinda]] d'an 2 a viz Eost. 

Goude un droiad en [[Indez ar Reter]] eus 1850 betek 1852 e oa distroet ar vag en [[African Squadron]] (ur skouadrenn a-enep ar c'henwerzh sklaved) eus 1853 betek 1855 hag etre 1858 ha 1860 en-dro. Teir bag sklavour a oa bet harzet ganto : ar *Brothers* eus [[Mayumba (Gabon)|Mayumba]] d'an 8 a viz Gwengolo 1858 hag an *Orion* hag an *Ardennes* e fin miz Ebrel 1859 nepell diouzh arvor [[Rouantelezh Kongo|Kongo]]. E 1856-57 e oa bet staget ouzh porzh Norfolk.

Ar *Marion* a oa er servij e [[Portsmouth (New Hampshire)|Portsmouth]] pa oa tarzhet ar Brezel Diabarzh stadunanat. Adlakaet e oa bet er servij armet d'an 21 a viz Even 1861 ha d'ar 14 a viz Gouhere e oa loc'het da vont war-lerc'h ar vag [[Stadoù Kengevreet Amerika|kengevreet]] [[CSS Jeff Davis|CSS *Jeff Davis*]]. E miz Gwengolo he doa kemeret perzh e skouadrenn blokuz [[Pleg-mor Mec'hiko]], ha  sikouret he doa evit tapout enezenn [[Ship Island]] d'ar 16 a viz Gouere. E miz Meurzh-Ebrel 1862 e oa nepell diouzh [[Apalachicola (Florida)|Apalachicola]] e [[Florida]], pa voe kemeret he lerc'h gant an [[USS Mercedita]].

E Mae 1862, ar *Marion'' a voe urzhiet da vont da rapariñ e Boston. Distroet e oa d'ar servij d'ar 24 a viz Gouhere, ha kaset er su da Annapolis e Maryland. Eno e voe implijet evel bag-c'hourdoniñ evit martoloded midshipmen betek 1870. E 1871 e oa er Portsmouth Naval Shipyard, tennet diouzh ar servij ha nevesaet evel bag dre aezhenn.

Adlakaet e oa bet er servij d'an 12 a viz Genver 1876, kaset e oa bet d'ar Skouadrenn Europat ha da Skouadrenn Brazil betek miz Kerzu 1882, goude-se e oa distroet da b-Portsmouth. E 1885 e oa bet kaset d'ar Meurvor Habask evit kemer perzh er Skouadrenn aziatek betek 1890. Distroet e oa d'ar Stadoù-Unanet, o servij nebeut amzer e Skouadrenn Mor Bering gant kefridioù liammet ouzh ar pesketa. E fin ar bloavezh 1891 e oa distroet d'ar Skouadrenn aziatek. Chomet e oa gant ar skouadrenn-se betek 1895, beajet he doa a-hed aodoù kornôg an Amerikaoù ha betek Inizi Hawai. Echuet e oa bet ar veaj-ged d'an 11 a viz Kerzu 1897, ha tennet e oa bet eus ar servij da vat e Mare Island, e Kalifornia.

Roet e oa bet da Stad Kalifornia, e-lec'h ma oa bet implijet evel bag-c'hourdoniñ ha pennlec'h ar California State Naval Militia. Stag e oa ouzh porzh San Francisco (Kalifornia) betek 1907. D'ar 14 a viz Meurzh 1907 e voe tennet diouzh an Naval Vessel Register ha gwerzhet d'ar 24 a viz Gouhere da C. E. Boudrow, e San Francisco.

Ar c'hanol 11 meutad Dahlgren eus ar Marion zo e mirdi ar Brezel diabarzh e St. Joseph (Michigan). Lakaet eo bet war un diaz ha war-zu ar c'hornôg e-lec'h m'emañ al Lenn Michigan.

## Notennoù ha daveennoù